**AKČNÝ PLÁN**

**zmeny materskej školy k podpore inkluzívneho vzdelávacieho prostredia**

Účelom akčného plánu je naplánovať si kroky, opatrenia, aktivity, ktoré zlepšujú prostredie materskej školy minimálne v týchto troch oblastiach jej rozvoja, vzájomne prepojených (vychádzajúc z konceptu Indexu inklúzie[[1]](#footnote-1)):

Vytváranie inkluzívnej kultúry

Rozvíjanie inkluzívnej praxe

Realizácia inkluzívnych opatrení

Dlhodobým cieľom akčného plánu je, aby sa stal súčasťou koncepcie rozvoja školy, ktorá stavia na inkluzívnych hodnotách. Akčný plán nie je uzatvorený dokument, nie je dokonca ani dokumentom, je to proces neustáleho zlepšovania sa a hľadania možností aj tam, kde zdanlivo žiadne nie sú. Z tohto pohľadu je to otvorený proces plánovania, formulácie, realizácie, vyhodnocovania a re-formulácie opatrení z pohľadu inkluzívnosti školy.

Dobrým podkladom k tvorbe akčného plánu zmeny materskej školy k podpore inkluzívneho vzdelávacieho prostredia môže byť autoevalvačný proces materskej školy. Nemal by však byť jediným zdrojom, o ktorý sa pri tvorbe akčného plánu opierate. Základnými otázkami v plánovaní a formulácii jednotlivých krokov by mali byť:

1. Sú do tohto procesu zapojení naozaj všetci, ktorých sa to týka? (pedagogickí a odborní zamestnanci školy, nepedagogickí zamestnanci, rodičia/rodina, zriaďovateľ, deti, pomáhajúce profesie a i.)
2. Sú v tomto procese zohľadnené a vypočuté názory rôznorodých aktérov? (pedagogickí a odborní zamestnanci školy, nepedagogickí zamestnanci, rodičia/rodina, zriaďovateľ, deti, pomáhajúce profesie a i.)
3. Budú mať tieto opatrenia dopad naozaj na všetkých, aj tých najzraniteľnejších?
4. Potrebujeme rovnaké opatrenia pre všetkých alebo je potrebný diferencovaný prístup aby sme dosiahli porovnateľné výsledky, možnosti rozvoja, zdroje atď.?

Akčný plán má okrem inkluzívnych hodnôt podporovať realizovateľnosť riešení, t. j. hľadať cesty a možnosti ako je možné zmeny zavádzať. Preto je potrebné určiť ciele, časové rámce, zapojenosť ľudí, zdroje, ktoré máme k dispozícii a spôsob vyhodnotenia zavádzaných opatrení.

|  |  |  |  |  |  |  |
| --- | --- | --- | --- | --- | --- | --- |
| Oblasť rozvoja | **Cieľ** | **Opatrenie (aktivita) – ČO?** | **Časový rámec – KEDY?** | **Zapojenosť ľudí – KTO?** | **Aké zdroje potrebujeme?** | **Spôsob vyhodnotenia – AKO?** |
| **Vytváranie inkluzívnej kultúry** |  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Rozvíjanie inkluzívnej praxe** |  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Realizácia inkluzívnych opatrení** |  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Pri plánovaní jednotlivých opatrení (krokov, aktivít) môže materská škola využiť jednak výsledky autoevalvácie, ktorá skúma sledované javy v jednotlivých oblastiach:

**VYTVÁRANIE INKLUZÍVNEJ KULTÚRY**

Sledované javy:

- personálne podmienky materskej školy,

- priestorové a materiálno-technické podmienky materskej školy,

- klíma materskej školy,

- vzájomné vzťahy medzi materskou školou, deťmi, rodičmi a ich dopad na kvalitu výchovy a vzdelávania,

- kvalita a využívanie rodičovskej a detskej iniciatívy,

- vzťahy materskej školy so zriaďovateľom a komunitou.

**REALIZÁCIA INKLUZÍVNYCH OPATRENÍ**

Sledované javy:

- ciele a plány materskej školy,

- rozhodovacie procesy a delegovanie právomocí,

- personálny rozvoj,

- oblasť dosiahnutých výsledkov v inkluzívnom vzdelávaní,

- vnútorná a vonkajšia komunikácia.

**ROZVÍJANIE INKLUZÍVNEJ PRAXE**

Sledované javy:

* Priebeh výchovy a vzdelávania z hľadiska činností učiteľa pre predprimárne vzdelávanie (učiteľ materskej školy, asistent učiteľa).
* Priebeh vzdelávania z hľadiska učenia sa dieťaťa v MŠ.
* Možnosti vzdelávania sociálne a zdravotne znevýhodnených detí a detí nadaných (detí so ŠVVP).
* Inkluzívne kurikulum (školský vzdelávací program)

Materská škola však môže využiť aj iné svoje doterajšie skúsenosti a metódy hodnotenia procesov rozvoja, ako je napríklad metóda DROMUS (prezentované počas mikro-regionálnych stretnutí NP PRIM):

**D** – oblasť dochádzky

**R** – oblasť riadenia a regulácie

**O** – obsah výchovy a vzdelávania

**M** – metódy výchovy a vzdelávania

**U** – učiteľ, asistent učiteľa

**S** – spätná väzba

Ďalšie podnety na využitie metód pri tvorbe akčného plánu:

Pozorovanie, skupinová diskusia, anketa, analýza dokumentácie školy, brainstorming, portfólio školy, detí, učiteľov, analýza hodnotiacich správ, autoevalvačný dotazník pre zamestnancov, rodičov detí, vedenie školy, pre partnerov školy, rozbor detských prác a školskej dokumentácie, hospitácia, otvorené hodiny, analýza SWOT (silné a slabé stránky, príležitosti a ohrozenia) a i.

Užitočné zdroje:

* Booth, T. – Ainscow, M., 2019. Index inlúzie: Príručka na rozvoj škôl s dôrazom na inkluzívne hodnoty. Nadácia pre deti Slovenska. Dostupné na [www.ktochyba.sk](http://www.ktochyba.sk)
* Školy proti segregácii. Metodická príručka na prevenciu a odstraňovanie segregácie rómskych žiakov. 2017. OZ eduRoma – Roma Education Project: Bratislava. Dostupné na <https://eduroma.sk/docs/skoly-proti-segregacii.pdf>
1. Booth, T. – Ainscow, M., 2019. Index inklúzie: Príručka na rozvoj škôl s dôrazom na inkluzívne hodnoty. 4. vydanie v slovenskej verzii na základe anglického vydania z roku 2016 vydala Nadácia pre deti Slovenska v roku 2019. Dostupné na www.ktochyba.sk [↑](#footnote-ref-1)